CELEX: C2006/154/11
Language: et
Date: 2006-07-01 00:00:00
Title: Kohtuasi C-158/06: Eelotsusetaotlus, mille esitas College van Beroep voor het bedrijfsleven  23. märtsil 2006  — Stichting ROM-projecten  versus  Staatssecretaris van Economische Zaken

1.7.2006   
            
            
               ET
            
            
               Euroopa Liidu Teataja
            
            
               C 154/5
            
         Eelotsusetaotlus, mille esitas College van Beroep voor het bedrijfsleven 23. märtsil 2006 — Stichting ROM-projecten 
         versus
       Staatssecretaris van Economische Zaken
   (Kohtuasi C-158/06)
   (2006/C 154/11)
   Kohtumenetluse keel: hollandi
   Eelotsusetaotluse esitanud kohus
   College van Beroep voor het bedrijfsleven
   Põhikohtuasja pooled
   
      Hageja: Stichting ROM-projecten
   
      Kostja: Staatssecretaris van Economische Zaken
   Eelotsuse küsimused
   
               1.
            
            
               Kas komisjoni 16. oktoobri 1995. aasta otsuse, mis puudutab Euroopa Regionaalarengu Fondist ja Euroopa Sotsiaalfondist väikeste ja keskmise suurusega ettevõtjatele suunatud ühenduse initsiatiivi raames eesmärkide 1 ja 2 alusel abikõlblikele piirkondadele toetuse maksmist Madalmaades (K(95)1753), artikkel 6 on tingimusteta ja piisavalt täpne norm, et see oleks siseriiklikus õiguskorras vahetult kohaldatav?
            
         
               2.
            
            
               Juhul, kui vastus esimesele küsimusele on jaatav:
               Kas EÜ artiklit 249 tuleb tõlgendada selliselt, et eespool viidatud otsuse artikkel 6 kohustab otseselt kodanikku, kes on lõplik abisaaja, käsitlema õigusnorme siduvatena ja rakendama spetsiifilisemalt vajalikke rahalisi vahendeid hiljemalt 31. detsembril 1999?
            
         
               3.
            
            
               Juhul, kui vastus teisele küsimusele on jaatav:
               Kas nõukogu 21. juuni 1999. aasta määruse (EÜ) nr 1260/1999 (1), millega nähakse ette üldsätted struktuurifondide kohta, artikli 38 lõike 1 esimene osa ja alapunkt h, käsitletuna ühenduse õiguse põhimõtete valguses, annab liikmesriikidele kaalutlusõiguse, mille kohaselt võivad nad jätta õigusnormi rikkumise korral abi summad tagasi nõudmata, kui abi saaja ei tundud ega pidanudki tundma seda normi?
            
         
      (1)  EÜT L 161, lk 1.